हिंदुस्तान टाइम्स ने जब 450 पत्रकारों-गैरपत्रकारों को एक झटके में हटा दिया गया था तो उस समय हर चैनल ने यह खबर दिखाने से यह कहते हुए मना कर दिया था कि यह मीडिया से जुड़ा मामला है, हम नहीं दिखा सकते। लेकिन अब चैनलवालों पर संकट आया है तो इन्हें बिरादरी नजर आ रही है। खैर देर आए दुरूस्त आए। प्रिंट मीडिया ने टीवी 18 में हुई छंटनी की घटना को तबज्जो दी भी है। भगवान करे कि टीवी 18 के कुछ स्टाफ द्वारा मीडियाकर्मियों को इकट्ठा करने का प्रयास सफल हो। लेकिन अनुभव की कसौटी पर यदि देंखे तो माडियावालों को इकट्ठा करना और मेढक को तराजू पर तौलना असंभव है। क्योंकि यदि आप मेढक को तराजू पर तौलने का प्रयास करेंगे तो एक मेढक उछल कर इधर भाग जाएगा तो दूसरा उधर। मीडियावालों के साथ भी ऐसा ही कुछ है। जिनकी नौकरी गई है उनमें से जैसै-जैसे लोगों को नौकरी मिलती जाएगी वैसे-वैसे वे विरोध प्रदर्शन की मुहिम से अलग होते जाएंगे।